मामला अल्मोड़ा हल्द्वानी हाईवे का है। जीआइसी खैरना में 12वीं की छात्रा मंगवार को छुट्टी के बाद घर जा रही थी। तभी खैरना से अल्मोड़ा की ओर जा रहा बाइक सवार उसके पास आकर रुका। बैठ जाने को कहा। छात्रा भरोसा कर बाइक पर बैठ गई। कुछ दूर ढोकाने (रामगढ़ ब्लॉक) निवासी बाइक सवार ने छेड़छाड़ शुरू कर दी। इंतहा होने पर छात्रा ने चलती बाइक से कूद लगा दी। सड़क पर गिरने से छात्रा गंभीर रूप से घायल हो गई। बेहोशी की हालत में आसपास के लोग उसे सीएचसी गरमपानी ले कर पहुंचे। प्राथमिक उपचार के बाद किशोरी को गंभीर हालत में हल्द्वानी रेफर कर दिया गया। आरोपित के खिलाफ तहरीर नहीं दी गई है।